navigare necesse est, vivere non est necesse
Navigare necesse est, vivere non est necesse.
Med disse ord gav Pompejus i 56 f.v.t. ordre til at trodse vejret og sejle en livsnødvendig last korn til Rom. Udtrykket, som er oversat fra Plutarchs græske Pompejusbiografi, var Hanseforbundets valgsprog. Det bruges om situationer, hvor fællesskabets interesser går forud for den enkeltes.